Tülay Hatimoğulları Oruç
Tülay Hatimoğulları Oruç (jdb. 1977 Samandağ, Xetay), aborînas, siyasetmedar û hevseroka Partiya Wekhevî û Demokrasiya Gelan (HEDEP) e. Hatimoğulları parlamentera berê ya heyama 27 û 28an a Edeneyê ya HDPê û YSPê ye û endamê komîsyona karên derve yê Meclisa Netewî ya Mezin (TBMM) e

Jînenîgarî
Tülay Hatimoğulları Oruç di sala 1977an de li navçeya Samandağ a bi ser parêzgeha Xetayê ji dayik bûye ku bi eslê xwe ereb e. Hatimoğulları ji salên xwe yên dibistana navîn ve bi siyasetê re eleqedar dibe û nêrîna sosyalîzmê werdigire. Xwendina xwe ya bilind li Zanîngeha Anadoluyê li Fakulteya Aboriyê dixwîne.

Hatimoğulları ji bo vejandina çanda erebî û zimanê erebî ya li Tirkiyeyê beşdarî xebatên curbecur dibe. Di sala 1995an de bûye yek ji damezrênerên Atolyeya Hunera Hemdem ku di heman demê de xebatên muzîk û şanoya erebî jî meşandiye. Di sala 2015an de di avakirin û rêveberiya Enstîtuya Lêkolînên Gelên Ereb ên Rojhilata Navîn de cih digire.

Di tevgera femînîst de cih digire û fi avakirina Akademiya Jinê ya AMARGÎ de (2000) û xebatên rêxistinkirina Kolektîfa Keda Jinan de cih digire.

Serdozgerê Komarê yê Dadgeha Bilind a Tirk, Bekîr Şahîn di 17ê adara sala 2021an de ji bo wê û 686 siyasetmedarên din 5 sal qedexekirina xebatên siyasî serî li Dadgeha Destûra Bingehîn dabû.

Kariyera siyasî
Di Meclîsa Aştiyê ya Tirkiyeyê de, însiyatîfeke sivîl a ji bo çareseriya pirsgirêka Kurd dixebite. Di xebatên Kongreya Demokratîk a Gelan (HDK) de ku di sala 2011an de li Enqereyê hatiye damezrandin û di sala 2016an de jî di xebatên platforma Tevgera Yekîtî ya ji bo Demokrasiyê (DBH) ku yek ji partiyên siyasiyên serbixwe ye, cih digire.

Di sala 2013an de beşdarî xebatên damezrîner ên Partiya Ji nû ve Avakirina Sosyalîst (SYKP) dibe ku dibe endamê desteya navendî ya vê partiyê ku yek ji pêkhateyên Partiya Demokratîk a Gelan e û di navbera salên 2016-2018an de hevserokatiya SYKPê dike.

Di hilbijartinên giştî yên 24ê hezîrana sala 2018an de wekî parlamentera HDPê yê Edeneyê tê hilbijartin.

Oruç di Kongreya Mezin a HDPê ku di 3ê tîrmeha sala 2022an de hatiye lidarxistin de dibe endamê Lijneya Rêveberiya Navendî ya HDPê û wekê hevseroka partiyê ya Komîsyona Gelan û Baweriyan tê hilbijartin.

Di hilbijartinên giştî yên Tirkiyê yên ku di 14ê gulana sala 2023an de hate kirin de ji Partiya Çep a Kesk wek Parlamenterê Edeneyê hatiye hilbijartin. Hatimoğulları di 15ê cotmeha sala 2023an de ligel Tuncer Bakırhan wekê hevseroka Partiya Wekhevî û Demokrasiya Gelan (HEDEP) hatiye hilbijartin.

Nêrîna siyasî
Tülay Hatimoğulları Oruç, wekê hevseroka Komîsyona Dîn û Baweriyan a HDPê, li gorî Peymana Lozanê ya sala 1923an li Tirkiyeyê daxwaza parastina mafên çandî yên kêmneteweyan dike. Li dijî şandina leşkerên tirk ji bo Lîbyayê derketiye. Di mijdara sala 2021an de Tülay Hatimoğulları Oruç û Garo Palyan ji bo înkar kirna hebûna Kurdistanê li Tirkiyê û li Iraqê di navbera wan û wezîrê berevaniya netewî Hulusî Akar de niqaş derketibû. Di gulana sala 2022an de performansên cuda yên hunermendên Kurd hatibûn qedexekirin, wê ji hikûmetê agahî xwest ku gelo fermanek qedexekirina performansa wiha heye yan na.

Çavkanî

Siyasetmedarên jin
Mirovên zindî
Hevserokên Partiya Wekhevî û Demokrasiya Gelan